กองเทสโก้ฯส่อเลื่อนขายข้ามไปปีหน้า
บล.ภัทร เผยกองทุนรวมเทสโก้ โลตัส 1.4 หมื่นล้านบาท ยังไม่สรุปขายปีนี้หรือเลื่อนไปปีหน้า ขอดูสถานการณ์น้ำท่วมก่อน
30 ต.ค. 2565

บล.ภัทร เผยกองทุนรวมเทสโก้ โลตัส 1.4 หมื่นล้านบาท ยังไม่สรุปขายปีนี้หรือเลื่อนไปปีหน้า ขอดูสถานการณ์น้ำท่วมก่อน
นายอนุวัฒน์ ร่วมสุข ผู้ช่วยกรรมการผู้จัดการ หัวหน้าฝ่ายตลาดตราสารทุน สายงานวาณิชธนกิจ บริษัทหลักทรัพย์ ภัทร ในฐานะบริษัทที่ปรึกษาทางการเงิน บริษัท เอกชัย ดิสทริบิวชั่น ซิสเท็ม (เทสโก้ โลตัส) เปิดเผยว่า ขณะนี้ยังไม่ได้สรุปว่าจะเลื่อนการเสนอขายกองทุนรวมอสังหาริมทรัพย์และสิทธิการเช่าเทสโก้ โลตัส รีเทล โกรท มูลค่าประมาณ 1.4 หมื่นล้านบาท ออกไปจากเดือน พ.ย.นี้หรือไม่ ต้องรอดูสถานการณ์น้ำท่วมก่อน
“ยอมรับว่าบรรยากาศการลงทุนไม่ค่อยดีนัก แต่เชื่อว่าตลาดไอพีโอยังไม่ปิด” นายอนุวัฒน์ กล่าว
กองทุนเทสโก้ฯ จะลงทุนในศูนย์การค้าทั้งหมด 15 แห่ง ทั้งในกรุงเทพมหานคร (กทม.) และต่างจังหวัด โดยจะมีทั้งที่กองทุนเป็นเจ้าของ (Freehold) และสิทธิการเช่า (Leasehold) 
แหล่งข่าวจากวงการกองทุนรวม เปิดเผยว่า มีความเป็นไปได้สูงว่ากองทุนเทสโก้ฯ จะเลื่อนการขายไปเป็นปีหน้า เนื่องจากขนาดใหญ่กว่าหมื่นล้านบาทและนักลงทุนลังเลที่จะลงทุน โดยเฉพาะต่างชาติ และมีโอกาสที่น้ำท่วมจะกระทบสาขาที่จะลงทุนได้ ส่งผลต่อการจ่ายเงินปันผลของกองทุนในอนาคต